Diari Oficial de la Generalitat Valenciana


Sumari del DOGV 4668, del 13-01-2004 (2003/13196)

Informació pública de l'aprovació de la modificació puntual del pla parcial del sector B.
-----------------------------------------------------------------------------------------

### Dades del document

Número de DOGV
:   4668

Data del DOGV
:   13-01-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/13143


Organisme emissor
:   Ajuntament de Xirivella

Tipus de document
:   Anunci

Informació pública de l'aprovació de la modificació puntual del pla parcial del sector B. [2003/S13904]
  
El Ple de l'Ajuntament en sessió celebrada el dia 2 de desembre de 2003, aprovà la modificació puntual del pla parcial del sector B, que inclou la modificació del projecte d'urbanització i comporta la retaxació de càrregues del programa d'actuació integrada, en els terminis següents que deriven de la part dispositiva d'aquesta resolució:
  
«Primer. Aprovar la modificació puntual del pla parcial del sector B, que inclou la modificació del projecte d'urbanització i comporta la retaxació de càrregues del programa d'actuació integrada, redactada per l'arquitecte superior José-Manuel Momparler Pechuan i presentada per l'agent urbanitzador de l'indicat sector, Calviga, SA, de Xirivella, amb les modificacions que resulten del present informe i de l'informe tècnic emés pel cap d'Urbanisme i Oficina Tècnica (arquitecte municipal).
  
Segon. Estimar i desestimar les al·legacions presentades en mèrit i de conformitat amb els pronunciaments que conté el present informe i en l'informe tècnic emés respecte d'això pel cap d'Urbanisme i Oficina Tècnica (arquitecte municipal). El present acord, pel que fa a la proposta que conté l'al·legació presentada per Jesús Embuena Lance, tindrà caràcter de submissió a informació pública d'esta perquè per mitjà de la publicitat i notificacions que es produïsquen, tinguen els efectes previstos en l'article 46.3 de la Llei Reguladora de l'Activitat Urbanística. S'hi podran presentar al·legacions en el termini previst pels qui es consideren interessats, sense perjuí de considerar-la per aprovada definitivament conforme al que preveu l'article 49 de la Llei 7/1985, abans esmentat, si en el referit termini no es presenten al·legacions.
  
Tercer. Remetre l'expedient a la Conselleria d'Obres Públiques, Urbanisme i Transports i demanar l'expedició de la corresponent cèdula d'urbanització a fi que l'expedició d'esta comporte el caràcter d'aprovació definitiva de l'anterior pronunciament municipal, o bé ratifique este caràcter en cas d'entendre que resulta innecessària l'expedició d'aquella en atenció a l'homologació aprovada del sector.
  
Quart. Que es publique l'acord en el Butlletí Oficial de la Província de València, així com en un diari d'informació general editat a la Comunitat Valenciana i en el Diari Oficial de la Generalitat Valenciana als efectes de la informació pública de la proposta de modificació de les normes urbanístiques del pla parcial a què es referix el punt segon.
  
Cinqué. Que es notifique l'acord als propietaris i als interessats en l'expedient, amb esment dels recursos que corresponguen i la resta de prevencions legals, i que esta valga a efectes de notificació als titulars cadastrals, prevista en l'article 46.3 de la Llei Reguladora de l'Activitat Urbanística pel que fa a la referida proposta de modificació de les normes urbanístiques.
  
Sisé. Exigir a l'agent urbanitzador que dispose allò necessari en orde a la inscripció registral de les indicades modificacions de les finques afectades per les modificacions del planejament que són objecte del present procediment conforme al que expressa el cos del present informe.
  
Seté. Facultar expressament l'alcalde perquè duga a terme tots els actes que resulten necessaris en orde a l'efectivitat del present acord».
  
Durant 20 dies hàbils, comptadors des del dia següent a què tinga lloc l'última publicació del present anunci, podran formular-s'hi al×legacions pel que fa a la proposta que conté l'al·legació presentada per Jesús Embuena Lance, la qual podrà consultar-se a tals efectes i en el mateix termini en les dependències de l'Ajuntament (Departament d'Informació).